|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **ΓΡΑΦΕΙΟ ΔΗΜΑΡΧΟΥ** | | |  | |
| |  |  | | --- | --- | |  | **Μοσχάτο 12 Iανουαρίου 2023** | | |  | |  |
| **Αρ. Πρωτ. ΔΥ** |  | | | |

**Προς τον Πρόεδρο και τα μέλη του Δημοτικού Συμβουλίου του Δήμου Μοσχάτου-Ταύρου.**

**ΕΙΣΗΓΗΣΗ**

**ΘΕΜA : Λήψη απόφασης σχετικά με τη με αρ. πρωτ. 11182/16.6.22 επιστολή - αίτηση του Κ….. Γ….. προς τον Δήμο Μοσχάτου-Ταύρου.**

**ΣΧΕΤ:** 1 ) Το με αρ. 1406/14.2.22 τιμολόγιο με εκδότη τον Κ….. Γ…. του Εμμανουήλ, ιδιοκτήτη ατομικής επιχείρησης με τον διακριτικό τίτλο «S…. S….» και το με αρ. 998/18.1.22 δελτίο αποστολής του ιδίου, τα οποία κατέθεσε στον Δήμο Μοσχάτου- Ταύρου με τη με αρ. πρωτ. 4668/17.3.22 αίτησή του (σχετ. 1, 1Α,1Β).

2) Η αναφερόμενη στο θέμα με αριθ. πρωτ. 11182/16.6.22 αίτηση –επιστολή του Κ….. Γ….. προς τον Δήμο Μοσχάτου-Ταύρου.

3) Η με αρ. πρωτ. τ.τ. 11182/20.6.2022 απάντηση της Οικονομικής Υπηρεσίας του Δήμου Μοσχάτου-Ταύρου, υπογεγραμμένη από τον Διευθυντή Οικονομικών Υπηρεσιών ….. ….. επί της αναφερόμενης στο θέμα επιστολής - αίτησης του Γ…. Κ….. .

**-------------..------------**

Σχετικά με το θέμα που άγεται προς συζήτηση και λήψη απόφασης από το Δημοτικό Συμβούλιο θέτω υπόψη σας τα ακόλουθα :

1) Στις αρχές του έτους 2022 ανέκυψε άμεση και κατεπείγουσα ανάγκη, για λόγους ασφάλειας των αθλουμένων, για την προμήθεια ενός ζεύγους μπασκετών σε αντικατάσταση των υφιστάμενων στο κλειστό γυμναστήριο Μοσχάτου στην οδό Μιαούλη αρ. 60, οι οποίες κρίθηκαν ακατάλληλες από τις αρμόδιες Υπηρεσίες του Δήμου εξαιτίας φθορών, με δεδομένη και την παλαιότητά τους και ενόψει της επικείμενης διενέργειας αθλητικών διοργανώσεων, πέραν των τρεχουσών προπονήσεων (εθνικά πρωταθλήματα Α1 κατηγορίας γυναικών ,Γ΄ Εθνικής ανδρών και κύπελλο). Για την κάλυψη της ως άνω, ανεπίδεκτης αναβολής, ανάγκης ο Δήμος Μοσχάτου - Ταύρου προμηθεύτηκε ένα ζευγάρι μπασκετών από την ατομική επιχείρηση εμπορίας αθλητικού εξοπλισμού «S….. S…..» με ιδιοκτήτη τον Γ….. Κ…… και συγκεκριμένα ένα ζευγάρι μπασκετών δαπέδου με πιστοποίηση «FIBA LEVEL 1» της εταιρείας «S….. S….. S…. S….. 325 PRO». Το συμφωνηθέν τίμημα της προμήθειας ανήλθε στο ποσό των 24.500 ευρώ συν ΦΠΑ 24% ύψους 5.880 ευρώ, ήτοι συνολικά 30.380 ευρώ, για το οποίο εκδόθηκε το σχετικό τιμολόγιο και δελτίο αποστολής από την προμηθεύτρια επιχείρηση. Οι εν λόγω μπασκέτες παραδόθηκαν προσηκόντως και παραλήφθηκαν ανεπιφυλάκτως από την Προϊσταμένη του Τμήματος Αθλητισμού του Δήμου …… ……. του ……. , νόμιμα εξουσιοδοτημένη για την παραλαβή και η οποία υπέγραψε στο τιμολόγιο και στο δελτίο αποστολής που εκδόθηκαν σχετικά από την προμηθεύτρια επιχείρηση. Έκτοτε δε οι εν λόγω μπασκέτες, η καταλληλότητα των οποίων ελέγχθηκε και πιστοποιήθηκε από τους αρμόδιους υπαλλήλους του Δήμου, χρησιμοποιούνται κατά τον προορισμό τους για την κάλυψη των αναγκών του κλειστού γυμναστηρίου Μοσχάτου, στην οδό Μιαούλη αρ. 60.

2. Ο Γ….. Κ…… , με τη με αρ. πρωτ. 4668/17.3.22 αίτησή του προς τον Δήμο Μοσχότου – Ταύρου κατέθεσε το με αρ. 1406/14.2.22 τιμολόγιο που αυτός εξέδωσε και το με αρ. 998/18.1.22 σχετικό δελτίο αποστολής «για την προμήθεια μπασκετών δαπέδου με πιστοποίηση FIBA στο κλειστό γυμναστήριο Μοσχάτου Μιαούλη 60»,όπως αναφέρεται στην εν λόγω αίτησή του.

3. Ακολούθως με τη με αρ. πρωτ. 11182/16.6.22 αναφερόμενη στο θέμα επιστολή –αίτησή του, επικαλούμενος το με αρ. 1406 τιμολόγιο που εξέδωσε στις 14.2.2022, συνολικής αξίας 30.380 ευρώ επί πιστώσει 90ημερών για ένα ζευγάρι «ΜΠΑΣΚΕΤΑ ΔΑΠΕΔΟΥ ΜΕ ΠΙΣΤΟΠΟΙΗΣΗ FIBA LEVEL 1» της εταιρείας «S…….. S…… S…. SAM 325 PRO» ζήτησε να ενημερωθεί για τον τρόπο πληρωμής του ανεξόφλητου τιμολογίου του .

3. Επί της ως άνω επιστολής – αίτησής του έλαβε τη με αριθ. πρωτ. τ.τ 11182/20.6.2022 απάντηση της Διεύθυνσης Οικονομικών Υπηρεσιών, η οποία υπογράφεται από τον Διευθυντή ………. ……….. με το ακόλουθο περιεχόμενο: *« Σε απάντηση της με αριθ. πρωτ. 11182/16.6.22 επιστολής σας, σας ενημερώνουμε ότι κατά τον έλεγχο του υπ’ αριθμ. 1406/14-02-2022 τιμολογίου που κοινοποιήθηκε στο τμήμα Προϋπολογισμού ,Εξόδων και Εκκαθάρισης Δαπανών στις 17-3-22 με αρ. πρωτ. 4668, με περιγραφή «ΜΠΑΣΚΕΤΑ ΔΑΠΕΔΟΥ ΜΕ ΠΙΣΤΟΠΟΙΗΣΗ FIBA LEVEL 1 ΤΗΣ ΕΤΑΙΡΕΙΑΣ S…. S….. S….. S… 325 PRO» δεν μπορεί να καταχωρηθεί στην οικονομική διαχείριση, καθώς δεν έχει προηγηθεί η διαδικασία της ανάθεσης από τον Δήμο. Συγκεκριμένα , δεν υπάρχει τεκμηριωμένο αίτημα , απόφαση ανάληψης υποχρέωσης, μελέτη, πρόσκληση, απόφαση ανάθεσης και σύμβαση» .*

Ενόψει των παραπάνω και λαμβάνοντας υπόψη ότι δεν δύναται να εκδοθεί χρηματικό ένταλμα πληρωμής από τις Οικονομικές Υπηρεσίες του Δήμου και να εξοφληθεί το ληξιπρόθεσμο ποσό της προμήθειας, παρά την προσήκουσα εκτέλεση αυτής και την ανεπιφύλακτη από τον Δήμο παραλαβή των αναγραφόμενων στο σχετικώς εκδοθέν τιμολόγιο μπασκετών, εισηγούμαι στο Δημοτικό Συμβούλιο να ληφθεί απόφαση, με την οποία:

ι) να αναγνωριστεί και συνομολογηθεί ότι: α) το ζευγάρι μπασκετών με περιγραφή «ΜΠΑΣΚΕΤΑ ΔΑΠΕΔΟΥ ΜΕ ΠΙΣΤΟΠΟΙΗΣΗ FIBA LEVEL 1» της εταιρείας «S…… S….. S…. SAM 325 PRO» , το οποίο ο Δήμος Μοσχάτου-Ταύρου, ενόψει κατεπείγουσας ανάγκης και προς τον σκοπό ασφάλειας των αθλουμένων προμηθεύτηκε από την ατομική επιχείρηση του Γ…. Κ….. με τον διακριτικό τίτλο «S…. S…..» και σχετικά με το οποίο εκδόθηκε το με αρ. 1406/14.2.2022 τιμολόγιο συνολικής αξίας 30.380 ευρώ επί πιστώσει (σχετικό και το με αρ. 998/18.1.22 δελτίο αποστολής) παραδόθηκε προσηκόντως και παραλήφθηκε ανεπιφυλάκτως από τη νόμιμα εξουσιοδοτημένη για την παραλαβή Προϊσταμένη του Τμήματος Αθλητισμού του Δήμου Μοσχάτου-Ταύρου ……. …. του …… , η οποία υπέγραψε στο τιμολόγιο και στο δελτίο αποστολής, β) ότι οφείλεται προς τον Γ….. Κ….. ως ιδιοκτήτη της ατομικής επιχείρησης με τον διακριτικό τίτλο «S….. S…..» το συμφωνηθέν τίμημα της προμήθειας των ως άνω μπασκετών ,η καταλληλότητα των οποίων ελέγχθηκε και πιστοποιήθηκε από τους αρμόδιους υπαλλήλους του Δήμου ,συνολικού ύψους τριάντα χιλιάδων τριακοσίων ογδόντα (30.380) ευρώ, το οποίο έχει ήδη καταστεί ληξιπρόθεσμο, κατόπιν της μη εξόφλησης του σχετικώς εκδοθέντος τιμολογίου.

ιι) να χορηγηθεί εντολή και εξουσιοδότηση στον Δήμαρχο ως νόμιμο εκπρόσωπο του νομικού προσώπου του Δήμου να αναγνωρίσει και συνομολογήσει (προβαίνοντας σε κάθε σχετική δήλωση-βεβαίωση) την ως άνω οφειλή, το ύψος και την αιτία αυτής και δη την οφειλή προς τον Γ… Κ….. ως ιδιοκτήτη της ατομικής επιχείρησης με τον διακριτικό τίτλο «S…. S……» συνολικού ποσού τριάντα χιλιάδων τριακοσίων ογδόντα ευρώ (30.380,00) ευρώ , η οποία έχει ήδη καταστεί ληξιπρόθεσμη κατόπιν της μη εξόφλησης του σχετικώς εκδοθέντος τιμολογίου για την προμήθεια των ως άνω αναφερόμενων μπασκετών.

γ) να γνωστοποιηθεί η απόφαση που θα ληφθεί στον Γ….. Κ……, προκειμένου να λάβει γνώση αυτής.

Ο Δήμαρχος Μοσχάτου-Ταύρου

Ανδρέας Γ. Ευθυμίου