|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  **ΓΡΑΦΕΙΟ ΔΗΜΑΡΧΟΥ** | | |  | |
| |  |  | | --- | --- | |  | **Μοσχάτο 2 Φεβρουαρίου 2023** | | |  | |  |
| **Αρ. Πρωτ. ΔΥ** |  | | | |

**Προς τον Πρόεδρο και τα μέλη του Δημοτικού Συμβουλίου του Δήμου Μοσχάτου-Ταύρου.**

**ΕΙΣΗΓΗΣΗ**

**ΘΕΜA : Λήψη απόφασης σχετικά με την έγκριση συμμετοχής στο Μνημόνιο Συνεργασίας *Μεταξύ της Γενικής Γραμματείας Χωρικού Σχεδιασμού και Αστικού Περιβάλλοντος και πόλεων αποδεκτών της από 19-10-2022 πρόσκλησης εκδήλωσης ενδιαφέροντος και εξουσιοδότηση για την υπογραφή του.***

**.**

**-------------..------------**

Η τρέχουσα κλιματική έκτακτη ανάγκη με τις δυσάρεστες έως και καταστροφικές συνέπειες εξανάγκασε τις πόλεις να κινητοποιηθούν με σκοπό το όφελος των πολιτών. Η Ευρωπαϊκή Ένωση διαβλέποντας την ανάγκη μετάβασης των πόλεων στην κλιματική ουδετερότητα και τον ψηφιακό μετασχηματισμό και αντιλαμβανόμενη την ανάγκη να δημιουργηθεί ένα βιώσιμο περιβάλλον οδηγήθηκε στην πρόταση της Αποστολής "100 ΄κλιματικά ουδέτερες και έξυπνες πόλεις μέχρι το 2030, από και προς τον πολίτη¨" προκειμένου να αναζητηθούν λύσεις σε μερικές από τις μεγαλύτερες προκλήσεις της εποχής μας.

Υπό τις σημερινές συνθήκες που διαμορφώνονται από την κλιματική και ενεργειακή κρίση, καθώς και την ανάγκη διάχυσης των καλών πρακτικών που επιτυγχάνονται μέσω της Αποστολής, τα συμβαλλόμενα μέρη αντιλήφθηκαν την ανάγκη εκσυγχρονισμού αυτού και ενσωμάτωσης των νέων στοιχείων μέσα από δυνατόν εντονότερη και ευρύτερη συμμετοχή φορέων.

Το «Μνημόνιο Συνεργασίας» είναι μια φιλόδοξη πρωτοβουλία συνεργασίας που εμπλέκει φορείς της Ευρωπαϊκής Ένωσης και τις 100 κλιματικά ουδέτερες και έξυπνες πόλεις ώστε να επιτευχθεί μεταξύ άλλων, αφενός ο συντονισμός και η συνέργεια των συμμετεχόντων δήμων της χώρας, με κοινό στόχο την επίτευξη της κλιματικής ουδετερότητας μέσα από στοχευμένες περιβαλλοντικές δράσεις κι εφαρμογές “έξυπνων πόλεων”, και, αφετέρου, η διάχυση καλών πρακτικών που αφορούν την προστασία του περιβάλλοντος και την αντιμετώπιση των επιπτώσεων της συντελούμενης κλιματικής αλλαγής.

Ενόψει των προαναφερομένων εισηγούμαι στο Δημοτικό Συμβούλιο του Δήμου Μοσχάτου - Ταύρου, να ληφθεί απόφαση με την οποία θα εγκριθεί η συμμετοχή του Δήμου στο « Μνημόνιο Συνεργασίας μεταξύ της Γενικής Γραμματείας Χωρικού Σχεδιασμού και Αστικού Περιβάλλοντος και πόλεων αποδεκτών της από 19-10-2022 πρόσκλησης εκδήλωσης ενδιαφέροντος» με το περιεχόμενο που ακολούθως παρατίθεται και να εξουσιοδοτηθεί ο Δήμαρχος να υπογράψει το έντυπο προσχώρησης σε αυτό και να προβεί σε κάθε ενέργεια και αναγκαία δήλωση για την υλοποίηση αυτής της απόφασης.

Ακολουθεί το κείμενο του προς έγκριση μνημονίου συνεργασίας.

# ***Μνημόνιο Συνεργασίας***

***Μεταξύ της Γενικής Γραμματείας Χωρικού Σχεδιασμού και Αστικού Περιβάλλοντος και πόλεων αποδεκτών της από 19-10-2022 πρόσκλησης εκδήλωσης ενδιαφέροντος***

# Άρθρο 1: Στόχος του Μνημονίου Συνεργασίας

Στόχος του Μνημονίου είναι η συνεργασία φορέων με την Aποστολή της Ευρωπαϊκής Ένωσης για τις 100 κλιματικά ουδέτερες και έξυπνες πόλεις έως το 2030. Μέσω της ενίσχυσης της εμπιστοσύνης και της συνεργασίας μεταξύ των εμπλεκομένων φορέων θα επιτευχθεί η μετάβαση στην καθολικά ευρωπαϊκή κλιματική ουδετερότητα έως τον απώτερο στόχο του 2050 (fit for 2050).

# Άρθρο 2 : Αντικείμενο του Μνημονίου Συνεργασίας

Με το παρόν Μνημόνιο τίθενται αρχές συνεργασίας και ορίζονται δράσεις για την επίτευξη του στόχου.

# Α. Τομείς συνεργασίας

Οι τομείς συνεργασίας είναι ενδεικτικώς οι ακόλουθοι:

* Συνεργασία στο πλαίσιο της Ευρωπαϊκής Πράσινης Συμφωνίας για την καλύτερη εφαρμογή των περιβαλλοντικών και βιώσιμων πολιτικών που προβλέπονται, συμπεριλαμβανομένης της Συμφωνίας για τους Πράσινους Δήμους και του Συμφώνου των Δημάρχων.
* Συνεργασία για την ενσωμάτωση στις τοπικές πολιτικές των Στόχων Βιώσιμης Ανάπτυξης με σκοπό να γίνουν οι πόλεις και οι οικισμοί πιο ανθρώπινες, χωρίς αποκλεισμούς, ασφαλείς, ανθεκτικοί και βιώσιμοι.
* Διάδοση των ερευνητικών αποτελεσμάτων και συμβολή σε έργα της Αποστολής των Πόλεων καθώς και συμμετοχή σε προσκλήσεις του Horizon Europe.
* Ενσωμάτωση και προώθηση στα Σχέδια Δράσης για την Κλιματική Ουδετερότητα των αξιών και των αρχών της πρωτοβουλίας της ΕΕ για το νέο Ευρωπαϊκό Bauhaus.
* Συνεργασία κατά το Σχεδιασμό και την εφαρμογή για τη Βιώσιμη Αστική Κινητικότητα.

# Β. Τομείς δράσεις

Για τα βέλτιστα αποτελέσματα της Συνεργασίας των συμβαλλομένων και την υλοποίηση των πραγματιστικών θεωριών για την κλιματική ουδετερότητα και τον τεχνολογικό εκσυγχρονισμό

# Δράσεις ενίσχυσης του κοινού Στόχου

* + Όπου ενδείκνυται, τα μέρη θα εργάζονται για την ανάπτυξη μηχανισμών για την καλύτερη συνεργασία με την Ευρωπαϊκή Επιτροπή και τις εθνικές αρχές, καθώς και με τον ευρύτερο τομέα αρμοδιότητας των δήμων, σε ζητήματα που σχετίζονται με την κοινωνικά δίκαιη πράσινη και ψηφιακή μετάβαση προς την κλιματική ουδετερότητα έως το 2030 και ιδίως σε θέματα που περιγράφονται στην Ανακοίνωση της Ευρωπαϊκής Επιτροπής για την Αποστολή των Πόλεων αλλά και που πηγάζουν από τις εθνικές πρωτοβουλίες για την προσαρμογή και την ενίσχυση της ανθεκτικότητας των δήμων στην κλιματική αλλαγή.
  + Τα μέρη θα προωθούν φιλικές προς το κλίμα πολιτικές για τις κοινότητές τους καθώς και έναν βιώσιμο αστικό σχεδιασμό που θα συμβάλει στην μείωση των εκπομπών αερίων του θερμοκηπίου, επιτρέποντας τους κατοίκους των περιοχών να διαβιούν, να εργάζονται και να καταναλώνουν στην ίδια περιοχή, όπου θα χαρακτηρίζεται από βιώσιμες μεταφορές.
  + Τα μέρη θα συνεργάζονται μεταξύ τους με στόχο τη μετάβαση προς ένα κλιματικά ουδέτερο και έξυπνο μέλλον.
  + Τα μέρη θα συνεργάζονται για την οργάνωση περιοδικών συνεδριάσεων όπου θα συζητούν την εφαρμογή των δεσμεύσεων του Μνημονίου Συνεργασίας.

# Ενίσχυση της θεσμικής ικανότητας των συλλογικών περιβαλλοντικών και αυτοδιοικούμενων φορέων

Η ΓΓΧΣΑΠ σε συνεργασία με τις αυτοδιοικούμενους φορείς, / Νομικά Πρόσωπα Δημοσίου Δικαίου (ΝΠΔΔ) που επιβλέπονται από τους υπογράφοντες καθώς και έτερους φορείς με περιβαλλοντικό προσανατολισμό καταρτίζει και προωθεί πρόγραμμα υποβοήθησης των δήμων ιδίως στους εξής τομείς :

* + Έρευνα και αποτύπωση προβλημάτων που αποτελούν ανάχωμα στην επίτευξη του σκοπού του παρόντος.
  + Χαρτογράφηση δημόσιων μηχανισμών και διαδικασιών για τη υλοποίηση των περιβαλλοντικών δράσεων προς την πορεία εκπλήρωσης κλιματικής ουδετερότητας. Τα μέρη δύναται εντός του πεδίου εξουσίας τους και αρμοδιοτήτων τους να δημιουργούν μηχανισμούς προκειμένου να συζητούν και να επιδιώκουν την επίτευξη κοινών στόχων και να αντιμετωπίζουν ζητήματα που απασχολούν τους δήμους και που σχετίζονται με μια κοινωνικά δίκαιη «δίδυμη» πράσινη και ψηφιακή μετάβαση έως το 2030.
  + Τα μέρη σκοπεύουν να εκπονήσουν ένα Επενδυτικό Σχέδιο για την Κλιματική Ουδετερότητα σύμφωνα με τα όσα ορίζει η Πρόσκληση Εκδήλωσης Ενδιαφέροντος της Αποστολής των Πόλεων, για τη διευκόλυνση της επίτευξης του στόχου για κλιματική ουδετερότητα έως το 2030.

Τα μέρη δύναται να προχωρήσουν στη σύσταση ενός προσωρινού ή μόνιμου οργάνου ή φορέα με σκοπό τη μεγιστοποίηση των ωφελειών που προκύπτουν τόσο από τη μείωση των εκπομπών των αερίων του θερμοκηπίου, όσο και για την προσαρμογή στην κλιματική αλλαγή και την επίτευξη του ψηφιακού μετασχηματισμού καθώς και για να αναπτύξουν διοικητικές, οικονομικές και πολιτικές ικανότητες μέσω καινοτόμων μεθόδων διακυβέρνησης για την αποτελεσματικότερη αντιμετώπιση των προκλήσεων που προς το παρόν εμποδίζουν την επίτευξη της κλιματικής

* + ουδετερότητας έως το 2030.

# Άρθρο 3: Διάρκεια του Μνημονίου Συνεργασίας

Το παρόν Μνημόνιο Συνεργασίας τίθεται σε ισχύ από την ημερομηνία υπογραφής του και διαρκεί μέχρι την 31η Δεκεμβρίου 2030 με δυνατότητα παράτασης κατά τη λήξη του, μετά από προηγούμενη έγγραφη συμφωνία των συμβαλλομένων μερών.

# Άρθρο 4: Υποχρεώσεις και Δεσμεύσεις των μερών

Για την επίτευξη του σκοπού του παρόντος Μνημονίου Συνεργασίας, τα συμβαλλόμενα µέρη αναλαμβάνουν και δεσμεύονται να συμβάλλουν καθ΄ οιονδήποτε νόμιμο τρόπο δύναται στην υλοποίηση των δράσεων και στη προώθηση της μεταξύ των συμβαλλομένων συνεργασία αλλά και με έτερους φορείς.

# Άρθρο 5: Διαδικασίες

Εξαιτίας του πλήθους των συμβαλλομένων μερών καθώς και για την υλοποίηση των σκοπών του παρόντος, κρίνεται η θέσπιση διαδικασιών για την οργάνωση των δράσεων και χάραξη της πολιτικής των συνεργασιών.

Στο πλαίσιο αυτό συνιστάται το πρώτο δεκαήμερο κάθε τρίτου μήνα να γίνεται συνάντηση των συμβαλλομένων στο παρόν. Ο χρόνος ενημέρωσης για τα θέματα συζήτησης, τον τόπο και τον χρόνο δεν θα πρέπει να είναι μικρότερος από πέντε (5) εργάσιμες ημέρες. Η Πρόσκληση θα αποστέλλεται από τη ΓΓΧΣΑΠ σε όλα τα μέρη. Κάθε επόμενη συνάντηση θα συμφωνείται από τα παρόντα μέλη της παρούσας συνάντησης και πρέπει να λαμβάνει χώρα στις συμβαλλόμενες πόλεις, διαφορετική κάθε φορά. Όσοι εκ των φορέων δεν δύναται να παρευρεθούν, δύναται να εξουσιοδοτούν γραπτώς έτερο συμβαλλόμενο στο παρόν Μνημόνιο μέρος.

# Άρθρο 6: Τροποποιήσεις

Το παρόν Μνημόνιο Συνεργασίας μπορεί να τροποποιηθεί γραπτώς με τη συναίνεση των δύο τρίτων (2/3) των συμβαλλομένων μερών.

Κάθε όρος τροποποίησης ισχύει για το μέλλον και ουχί αναδρομικώς.

# Άρθρο 7: Αποχώρηση μέλους

Οποιοδήποτε από τα συμβαλλόμενα μέρη μπορεί να αποχωρήσει από το παρόν Μνημόνιο Συνεργασίας έπειτα από έγγραφη ειδοποίηση του προς τα λοιπά Μέρη (15) ημερολογιακές ημέρες πριν την αποχώρηση.

# Άρθρο 8: Πρόσωπα Επικοινωνίας

Οι οιασδήποτε κοινοποιήσεις ή γνωστοποιήσεις μεταξύ των μερών θα λαμβάνουν χώρα είτε ταχυδρομικώς στην έδρα εκάστου μέρους είτε μέσω ηλ. Ταχυδρομείου στην επίσημη διεύθυνση επικοινωνίας αυτού, ως αναρτάται στον επίσημο διαδικτυακό τόπο.

# Άρθρο 12: Τελικές Διατάξεις

Το Παράρτημα του παρόντος αποτελεί ενιαίο και αναπόσπαστο μέρος του παρόντος Μνημονίου.

Άπαντα τα μέρη θεωρούνται ίσα και δεν τυγχάνουν ειδικότερης μεταχείριση, αξιολόγησης ή προνομίων έναντι υφιστάμενων προγραμμάτων χρηματοδότησης, εθνικού ή ευρωπαϊκού προγράμματος.

Το παρόν Μνημόνιο δεν αναιρεί ούτε επικαλύπτει έτερες δράσεις και πρωτοβουλίες άλλων δημόσιων φορέων για την επίτευξη ιδίου ή παρεμφερούς στόχου.

Ο Δήμαρχος Μοσχάτου-Ταύρου

Ανδρέας Γ. Ευθυμίου